Kidō senshi Gundam Seed Destiny

Kidō senshi Gundam Seed Destiny (, myös Mobile Suit Gundam Seed Destiny) on japanilainen 50-osainen Gundam-televisiosarja. Se on suoraa jatkoa "Kidō senshi Gundam Seed" -sarjalle. Se näytettiin Japanissa 9. lokakuuta 2004 – 1. lokakuuta 2005 (tietyillä Japanin alueilla 16. lokakuuta 2004 – 8. lokakuuta 2005) TBS-ketjun kanavilla MBS pääkanavana.
Yleistä.
Sarjan tapahtumat alkavat 2 vuotta "Kidō senshi Gundam Seedin" päättäneen toisen Jachin Duen taistelun jälkeen. "Seed Destiny" oli ensimmäinen toiselle Gundam-sarjalle suoraa jatkoa oleva televisiosarja, joka ei sijoittunut Avaruusvuosisata-jatkumoon. Aiemmista jatkosarjoista poiketen "Seedin" ja "Seed Destinyn" tapahtumien välillä ei ole pitkää aikaa, ja lähes kaikki "Seedin" hahmot esiintyvät myös "Seed Destinyssä". "Seed Destiny" oli viimeinen Gundam-televisiosarja, jota ei lähetetty HDTV-kuvanlaadulla.
Sarjan päähenkilö vaihtui siviili Kira Yamatosta sotilasnuorukainen Shinn Asukaan, ja "Seedin" näkökulman ollessa Maan armeijan puolella "Seed Destiny" keskittyy Z.A.F.T.in armeijaan. Tapahtumia, joita ei täysin ehditty käsittelemään "Gundam Seedissä", käsitellään tarkemmin "Seed Destinyssä".
Joulukuun 2005 lopun ja tammikuun 2006 alun välisenä aikana näytettiin CBC-kanavasta alken eri verkkokanailla myöhäisilloissa ”Kidō senshi Gundam Seed Destiny Final Plus – erabareta mirai” -ohjelmaa, jossa näytettiin sarjan viimeisen osan taistelu uudelleen leikattuna ja myös sen jälkeisiä tapahtumia. Sama jakso löytyy myös viimeiseltä myynti-DVD:ltä ja DVD-boksista nimellä ”Final Plus erabareta mirai”.
Tarina.
15. kesäkuuta Kosmisen aikakauden (C.E.) vuonna 71 Atlantin liittovaltion ja Orbin yhdistyneiden emiirikuntien välisessä Onogorosaaren taistelussa Shinn Asuka menettää koko perheensä ohi menneen ammuksen räjähdyksessä. Shinn puristaa siskonsa Mayun matkapuhelinta kädessään ja järkyttyy voimattomuudestaan tehdä mitään murhenäytelmän estämiseksi. 
Onogorosaaren tapahtumien jälkeen Maan liittouman ja Z.A.F.T.in välinen suuri sota päättyy toiseen Jachin Duen taisteluun ja sitä seuraavaan Juniuksen sopimuksen solmimiseen. Sodan liekit jäivät kuitenkin kytemään. 
Sankari Kira, joka sai yli vuoden kestäneen sodan päättymään aselepoon, jättää mobile suitinsa ohjaamisen ja ryhtyy viettämään hiljaiseloa Orbin syrjäseuduilla taistelutoveriensa Murruen ja Waldfeldin, rakastettunsa Lacus Clynen ja orpolasten kanssa. Myöskin aselevon eteen ponnistellut entinen Z.A.F.T.-sotilas Athrun vaihtaa puolestaan nimensä Alexiksi ja ryhtyy Orbin pääministeri Cagallin yksityiseksi ja julkiseksi tukijaksi. 
Kaksi vuotta aselevon solmimisen jälkeen, 2. lokakuuta C.E. 73, Cagalli ja Athrun markustavat tapaamaan epävirallisesti P.L.A.N.T.in korkeimman hallintoneuvoston puheenjohtaja Gilbert Dullindalia L4 Armory 1 -siirtokuntaan, jossa tapahtuu uuden Minerva-aluksen käyttöönottojuhla. Pahaksi onneksi juuri samaan aikaan tuntematon taho kaappaa Z.A.F.T.in armeijan kehittämät uudet mobile suitit Chaoksen, Gaian ja Abyssin, mikä syöksee tapahtumapaikan kaaokseen. Minerva laukaisee niin ikään vastavalmistuneen Impulsen ratkaisemaan tilanteen. Impulsen ohjaaja on P.L.A.N.T.iin muuttanut ja Z.A.F.T.in armeijaan liittynyt Shinn.
Minerva lähtee saman tien ajamaan takaa mobile suitit varastanutta arvoituksellista ryhmittymää Athrun ja Cagalli kyydissään. Samalla raportoidaan kuitenkin, että Junius 7:n siirtokunnan raunioit, joiden piti olla stabiililla kiertoradalla, ovat alkaneet pudota kohti Maata. Tapauksen takana ovat geenimanipuloimattomia luonnollisia inhoavat sotilaskarkurit. Maailmasta löytyy yhä muitakin tahoja, jotka kulissien takana pyrkivät kääntämään kaoottiset tapahtumat edukseen ja sytyttämään sodan liekit uudelleen. 
Sarjaan liittyvät puheenaiheet muussa mediassa.
Päähahmot.
Sarjan protagonistina toimii uusi hahmo Shinn Asuka, eikä edeltävän Gundam Seed -sarjan Kira Yamato. Huolimatta Shinnin protagonististatuksesta tarinan alkuvaiheissa sen keskiössä on ennemminkin Athrun. Alun jälkeen sarja keskittyy enemmän Shinniin, mutta sarjan loppupuolella suurin osa kohtauksista käsittelee Kiraa ja Athrunia, ja Shinn on päähahmonakin varsin vähän valokeilassa.
Sarjan edetessä sarjan tuottajatkin alkoivat käsitellä Kiraa yhä enemmän päähenkilönä. Sarjan ensimmäisen puolivuotiskauden aikana sarjan alkuanimaation logoruudun taustalla oli ollut Shinnin Impulse Gundam, mutta loppupuolella sen tilalle tuli Kiran Strike Freedom. Sarjan alkupuolella Kiran ääninäyttelijä oli listattu Cagalliakin myöhemmin, mutta kahdessa viimeisessä jaksossa Kira listattiin ensimmäisenä ja Shinn vasta kolmantena. Sarjan mainostaukoruudussakin olivat koko ajan Kira, Lacus ja Haro.
Gundamille epätyypillisesti sarja päättyy päähenkilön (tai ainakin sellaiseksi määritellyn Shinnin) tappioon.
Yōsuke Kabashima, yksi sarjan mecha-ohjaajista, painotti blogissaan Shinnin olevan päähenkilö, mutta sarjan skenaariovastaava Keiji Shimomura kysyi Newtype-lehden kolumnissaan, eikö Kira sittenkin olisi ollut sopivampi päähenkilö.
Tuotantohenkilöstön kommentit.
Sarjan ohjaaja Mitsuo Fukuda totesi sarjan alkuvaiheessa antamassaan haastattelussa, että Gundam Seed Destiny kertoo, miksi sotia tapahtuu. Sarjan loputtua Fukuda kuitenkin pyörsi puheensa toisessa haastattelussa sanomalla, että ”Destinyn teema ei ole sota. Asiasta voi erehtyä, mutta tarkoitukseni ei ollut kuvata sotaa.”
8. toukokuuta 2011 Loft House Onessa pidetyssä ”Tokoton SD Gundam!! in Loft House One” -tapahtumassa sarjan tuottaja Hiroyuki Satō sanoi sarjan 50. osassa käytetyn eniten animaatiokalvoja koko sarjassa, 4800 kappaletta.
Tarina.
Sarjan loppu keskittyy Destiny-suunnitelmaa ajavan Dullindalin ja sitä vastustavan Kiran kamppailuun, mutta itse sarjassa ei käsitellä Destiny-suunnitelman konkreettisia yksityiskohtia, minkä vuoksi kummankin puolen ideologiset perusteet jäävät osin epäselviksi.
Fukuda puolustautui myöhemmässä haastattelussa sanomalla, että hänen oli tarkoitus selvittää asia vain hahmojen tunteiden ja toimien kautta, mutta että hän ei onnistunut välittämään tätä kunnolla henkilöstölle ja ääninäyttelijöille, minkä vuoksi katsojienkin oli lopulta luultavasti vaikea ymmärtää lopputulosta. Fukuda myös halusi, että katsojat ”unohtaisivat tv-sarjan”, kun tuolloin suunniteltu elokuva julkaistaisiin.
Edeltävän Gundam Seedin tavoin Seed Destinyn tarina julkaistiin myös muissa muodoissa, kuten sarjakuvina ja romaaneina.
Kaupallinen menestys.
Sarjan ensimmäisen osan katsojaprosentti (8,2 %) oli korkeampi kuin Gundam Seedin (8,0 %), ja joinakin viikkoina se oli ensimmäisenä nauhoitusrankingissa. Sarjan DVD:tkin myivät hyvin: kaikki levyt olivat Oricon-listalla kuuden parhaan joukossa, ja yhdessä Gundam Seedin kanssa ne myivät yli 2 miljoonaa kappaletta. Seed Destinyn myynti yksinää kuitenkin jäi noin puoleen Seedistä Special Edition -julkaisut mukaan lukien.
Sarjan teema- ja taustalauluja sisältäneet CD:tkin ylsivät kaikki top-10:een Oriconin uusien julkaisujen listalla. Yhteensä julkaisut saavuttivat 4 ykkös- ja kolme kakkossijaa.
Katsumi Kawaguchin mukaan Bandain harrastejaosto piti sarjan alkupuoliskon myyntiä heikkona, mutta oli tyytyväinen sen myöhempään nousuun. 
Animaatiolehtien arviot.
Gundam Seed Destiny voitti Animage-lehden kesäkuun 2006 numeron 28. Anime Grand Prix’n kaikki kuusi kategoriaa. Kategoriat olivat seuraavat:
Kampanjat.
Sarjan mainostamisekis järjestettiin kaksi Zaku Warrior - mobile suitiin keskittyvää kampanjaa. Niiden osallistumisaika oli 10.3.–31.5.2005.
Ensimmäisessä kampanja kulki nimellä ”Zaku Warrior Design Contest”, ja siinä katsojia pyydettiin värittämään Zaku Warrior -kone. Voittajatyö tultaisiin näkemään itse sarjassa.
Sarjan jakson 41 jälkeen esiteltiin väritettäväksi tarkoitettu kilpailutyö ”Kimi wa boki ni nite iru” -kappaleen soidessa. Jaksossa 45 esiintyi katsojakilpailun voittaneen työn mukaan punamustaksi väritetty Zaku Warrior.
Toisen kampanjan sloganina oli ”oranssi olkapää on toveruuden tunnus”. Kampanjaa osallistuneiden joukosta arvottiin voittajat, jotka saivat lahjaksi sarjassa Heine Westenflussin johtaman Heine-lentueen Zaku Warriorin pienoismallin (jonka olkapää on maalattu oranssiksi) ja näin kuvaannollisesti pääsivät jäseniksi lentueeseen.
Sarjan loppupuolella Heine-lentue taisteli yhdessä Jule-lentueen kanssa. 
 Ei tekstitettyjä sanoja
 Sanat Akio Inoue, sävel ja sovitus Daisuke Asakura, laulu T. M. Revolution
 Sanat, sävel, sovitus ja laulu High and Mighty Color
 Sanat Yūta Nakano &amp; Shungo., sävel ja sovitus Yūta Nakano, laulu Hitomi Takahashi
 Sanat Yukinojō Mori, sävel Yōko Kuzuya ja Naohisa Taniguchi, sävel Naohisa Taniguchi, laulu Chemistry
 Sanat Akio Inoue, sävel ja sovitus Daisuke Asakura, laulu T. M. Revolution
 Sanat Shungo., sävel Yasuo Ōtani, sävel Ats-, laulu Nami Tamaki
 Sanat ja laulu Mika Arisaka, sävel Yuki Kajiura, sovitus Yuki Kajiura ja Susumu Nishikawa
 Sanat, sävel ja laulu Rie Fu, sovitus Snorkel
*Yleensä lopussa kuultiin laulun japaninkielinen osa, mutta osissa, joissa Auel ja Stellar kuolevat (Phase-28, Phase-32) kuultiin englanninkielinen osa.
 Sanat Chiaki Ishikawa, sävel ja sovitus Yuki Kajiura, laulu See-Saw
 Sanat Shungo., sävel Miki Fujisue, sovitus Shin’ya Saitō, laulu Nami Tamaki
 Laulu Lisa
 Laulu High and Mighty Color
 Sanat, sävel ja sovitus Yuki Kajiura, laulu Lacus Clyne (Rie Tanaka)
 Sanat, sävel ja sovitus Yuki Kajiura, laulu Lacus Clyne (Rie Tanaka) 
 Sanat Yuki Kajiura, sävel Toshihiko Sahashi, sovitus Hideyuki Daichi Suzuki, laulu Meer Campbell (Rie Tanaka) 
 Sanat, sävel ja sovitys Yuki Kajiura, laulu Hōko Kuwashima
 Sanat, sävel ja sovitys Yuki Kajiura, laulu Fictionjunction Yuuka
 Sanat Shōko Kiyomizu, sävel ja sovitus Hideyuki Daichi Suzuki, laulu Meer Campbell (Rie Tanaka)
 Sanat Akio Inoue, sävel Daisuke Asakura, sovitus Satoru Suzuki, laulu T. M. Revolution
 Sanat Akio Inoue, sävel ja sovitus Daisuke Asakura, laulu T. M. Revolution
Special Edition (kokoelmaelokuvat).
Sarjasta tehtiin kokoelmaelokuvia edeltävän Gundam Seedin tapaan. Koko sarjan tarina kerrottiin neljässä osassa Athrunin näkökulmaan keskittyen. Hahmosuunnittelija Hisashi Hirai toimi animaatio-ohjaajana, ja elokuvien ääniraita ja osa kohtauksista uudistettiin. DVD:llä elokuvat julkaistiin kolmen kuukauden välein, ja Gundam Seedistä poiketen ne kaikki näytettiin myös televisiossa.
Erikoisuutislähetyksen seuraukset.
23. lokakuuta 2004 kesken sarjan 3. jakson tapahtui Chūetsun maanjäristys, minkä takia Gundam Seed Destiny keskeytettiin kello 18.13 vuoksi. Tapaus poiki yli 30 tuhatta valitusta ja tiedustelua. Lopputuloksena Mainichi hōsō näytti jakson uusintana seuraavalla viikolla (Flet’s Square -laajakaistapalvelu ei alkanut tarjota jaksoa vielä kyseisellä viikolla, vaikka sen toimintaperiaatteeseen kuuluikin, että sarjat olivat katsottavissa samalla viikolla, kuin ne näytettiin televisiossa). Normaalisti sarjaa myöhässä näyttävät kanavat pitivät seuraavalla viikolla taukoa. Mm. Animedia-lehti kritisoi valittajia sanoen, että paljon kuolonuhreja vaatineen luonnonkatastrofin välittömän uutisoinnin pitäisi olla ilmiselvä toimintatapa. Kadotetun ajan takaisin saamiseksi vuoden 2004 lopussa näytettiin sarjan osat 11 ja 12 yhdessä tunnin mittaisena spesiaalina.
Musiikkivideo, jossa esiintyy tietokoneanimoitu Impulse Gundam. Julkaistiin myös ”Phase-Impulse MG Edition”, jonka katsomiseen tarvittiin ensimmäisten Impulse Gundam MG-pienoismallien mukana toimitettu koodi (kampanja loppui 31.8.2008).
Liitännäistuotteet.
Pelit.
Super robot taisen -sarja